6 лесни начина за детоксикация на вашето тяло само за 24 часа | MEDILATTE
by violetasnegarova 29.01.2019 29.01.2019 Leave a Comment on 6 лесни начина за детоксикация на вашето тяло само за 24 часа
Празниците отминаха, януари почти се изтъркули и мисълта за пролетта вече е все по-близо. А с нея и мислите за очистване на организма. Съществуват безброй диети и режими за детокс на тялото. Повечето от тях са прекалено крайни и водят до обратен ефект, те само стресират организма. Чайвете, които последните години изключително нашумяха, могат доведат до дехидратация на тялото и да предизвикат стомашно-чревни и бъбречни проблеми. Аз ви предлагам 6 щадящи метода за очистване на организма от токсини.
Голямото количество токсични храни, замърсен въздух, вода и околна среда са отговорни за слабата ни имунна система, правейки ни силно податливи на хронични заболявания, сърдечно-съдови заболявания, натрупване на излишни килограми, диабет, кожни проблеми и други. Поради тази причина, прочистването на организма е изключително важна задача.
Детоксикацията е процес, при който човек прави промени в начина си на живот, за да изчисти тялото си от вредни токсини, които могат да навредят на здравето му.
Лошото хранене, липсата на спорт и приема на нездравословни газирани напитки в течение на времето води до нарушения в метаболизма. Дисфункцията на метаболизма може да се прояви като увеличаване на теглото, повишено кръвно налягане и холестерол, липса на енергия и проблеми със съня. Ако тези симптоми ви звучат познато,то непременно прочетете следващите редове.
Подутият корем, газове, запек, хормонален дисбаланс, болки в ставите, често боледуване, натрупване на мазнини около корема, кожни проблеми , раздразнителност и чести промени в настроението, неконтролируем апетит за вредни храни са само част от признаците за токсично претоварване на организма.
Добрият сън е изключително важен за правилното функциониране на организма и здравословния начин на живот. Постарайте се да спите на подходяща температура около 20-21`C, приблизително 8 часа. За никого не е тайна старата поговорка, че сънят е извор на здраве и красота.
2.Изпийте голяма чаша вода, веднага след като се събудите2
… и също преди да заспите. Пийте достатъчно вода през целия ден. 70-75 % от обема на организма е вода. За да имаме енергия и да се чувстваме добре е от изклучителна важност, клетките в организма да са достатъчно хидратирани.
3.Йога паузи
Докато работите или си седите вкъщи, отделете си по 5 минути, няколко пъти през деня ,за да се разтегнете. Йогата е чудесен начин да рестартирате тялото си. Упражненията ще намалят умората, ще ускорят горенето на калории, ще подобрят концентрацията ви и са чудесен начин за детокс.
4.Качествена храна
Едно от най-хубавите неща,които може да направите е да ограничите приема на токсини от храната. Спрете вредните газирани напитки, полуфабрикатите и храните, пълни с оцветители и консерванти. Консумирайте качествена храна. Има редица храни, напитки и подправки, които се смятат за „детокс храни“ и могат да бъдат включени в менюто, за да спомогнат детоксикиращия процес. Подобни примери броколи, боб, зелен чай и екстракт от зелен чай, омега 3 и рибено масло, лимон , ябълки, джинджифил,моркови и други. Суровите зеленчуци и плодове не са подходящи за повечето хора със стомашно-чревни проблеми, от типа на гастрит и язва. За тях са по-щадящи сготвени зеленчуци под формата на крем супи, бульони и т.н.
5.Спортувайте
Отделете време за спорт. Не е необходимо да се натоварвате и да прекарвате часове наред във фитнеса. Може просто да направите една дълга разходка в парка. Движете се, движението е здраве.
6.Ограничете алкохола
Алкохолът е токсин, който организма трудно преработва. Консумацията му ще ви накара да се почувствате подути, дехидратирани и уморени на следващия ден. Заслужава ли си? По-добре ограничете приема му.
Препоръчвам ви да се храните здравословно, да пиете достатъчно вода, да спортувате и да не изпадате в крайности. Ако имате здравословни проблеми, винаги се консултирайте с лекар. Погрижете се за вашето здраве навреме.
Tags: детокс здраве очистване пролет токсини
Previous ArticleПолзи и рискове от суроватъчния протеин
Next ArticleБалансирано хранене на малкото дете
13.01.2019 03.01.2019